|  |  |
| --- | --- |
|  | **REPUBLIKA HRVATSKA** |
|  | KOPRIVNIČKO - KRIŽEVAČKA ŽUPANIJAŽupan**Stožer civilne zaštite** |

KLASA: 810-03/20-01/15

URBROJ: 2137/1-01/01-20-5

Koprivnica, 22. ožujka 2020.

GRADOVI I OPĆINE

n/p gradonačelnika/načelnika

n/p načelnicima Stožera

**PREDMET**: Preporuka o provođenju Odluke o načinu održavanja pogreba i posljednjih

 ispraćaja – dostavlja se.

Sukladno Odluci Stožera civilne zaštite Republike Hrvatske KLASA: 810-06/20-01/7, URBROJ: 511-01-300-20-6 od 20. ožujka 2020. godine o načinu održavanja pogreba i posljednjih ispraćaja dostavljamo Vam preporuke o provođenju Odluke.

Obzirom da su nam se direktno obratili svećenici koji nas informiraju o kršenjima ove Odluke, pozivamo općinske i gradske stožere odnosno zadužene operativne snage civilne zaštite **na pojačani nadzor provođenja mjera prilikom posljednjih ispraćaja**.

Stožer civilne zaštite Koprivničko-križevačke županije daje preporuku za provođenje ove Odluke:

* Zabraniti ulaz u odarnicu najužem krugu obitelji,
* Sam čin posljednjeg ispraćaja organizirati ISKLJUČIVO kod grobnog mjesta (na otvorenom prostoru **bez formiranja pogrebne kolone**),
* Svi prisutni odnosno najuži krug obitelji pokojnika na posljednjem ispraćaju držati propisani razmak (1 metar) da nema socijalnog kontakta,
* Osobama s respiratornim problemima, povišenom temperaturom i kašljem zabranjen dolazak na posljednje ispraćaje.

Molimo Vas da ove preporuke dostavite komunalnim poduzećima i župnicima na Vašem području te da na dnevnoj razini do 10,00 sati izvještavate županijski Stožer civilne zaštite o stanju i provođenju mjera na području vaših općina i gradova.

Županijski stožer civilne zaštite na raspolaganju je za dodatne informacije i pojašnjenja.

S poštovanjem,

**Načelnik Stožera civilne zaštite:**

**Ratimir Ljubić, dipl. ing.v.r.**